

KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. október 15-i ülésére)


TÁRGY:	CHUDI BARBARA LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Önkormányzata Képviselő-testületének a 137/2023. számú határozata alapján bérbe adta az Önkormányzat tulajdonában lévő, Kiskőrös belterület 3044 helyrajzi számon nyilvántartott, természetben  Kiskőrös, Nagy Imre tér 1.szám alatti 1 előszoba, 1 szoba, 1 konyha-étkező, 1 éléskamra, 1 fürdőszoba, 1 WC, 1 tároló helyiségekből álló összkomfortos, 55 m2 alapterületű lakást Chudi Barbara részére 2023. november 01. napjától 2025. október 31. napjáig terjedő 2 éves időtartamra.

Chudi Barbara 2019. január 14. napjától a Kiskőrösi Polgármesteri Hivatal dolgozója kabinet asszisztensi munkakörben. A munkakör betöltéséhez szükséges szakmai végzettséggel rendelkezik.

Chudi Barbara 2025. szeptember hónapjában kérelmet nyújtott be lakásbérleti jogviszonyának meghosszabbítása ügyében, tekintettel arra, hogy lakhatási problémáját önhibáján kívül piaci alapon továbbra sem tudja megoldani.

Kiskőrös Város Jegyzője támogatja kérelmét, határozatlan idejű munkaszerződése van. Munkájára és szaktudására hosszú távon számítanak. 

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - a Képviselő-testület a lakásbérleti jogviszonyt – különösen indokolt esetben–legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette.
Chudi Barbara lakásbérleti jogviszonyának időtartama alatt a szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a üzleti vagyonát képező Kiskőrös belterületi 3044 helyrajzi számon nyilvántartott, természetben Kiskőrös, Nagy Imre tér 1. szám alatti 55 m2 alapterületű 1 előszoba, 1 szoba, 1 konyha-étkező, 1 éléskamra, 1 fürdőszoba, 1 WC, 1 tároló helyiségekből álló összkomfortos lakást Chudi Barbara részére 2 éves időtartamra, de legfeljebb Kiskőrösi Polgármesteri Hivatalnál fennálló munkaviszonya időtartamára.
	
Kiskőrös, 2025. október 7.






	Domonyi László s.k.,
	polgármester







HATÁROZAT-TERVEZET


A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező, Kiskőrös belterületi 3044 helyrajzi számon nyilvántartott, természetben Kiskőrös, Nagy Imre tér 1. szám alatti 55 m2 alapterületű 1 előszoba, 1 szoba, 1 konyha-étkező, 1 éléskamra, 1 fürdőszoba, 1 WC, 1 tároló helyiségekből álló összkomfortos lakást bérbe adja,  Chudi Barbara 6221 Akasztó, Csatornaköz utca 10. szám alatti lakos részére 2 éves időtartamra, de legfeljebb a Kiskőrösi Polgármesteri Hivatalnál fennálló munkaviszonya időtartamára.
1. felhatalmazza a polgármestert a határozat-tervezet mellékletét képező lakásbérleti szerződés aláírására.

Felelős:	polgármester
Határidő:	azonnal

